Ես սկզբից այստեղ հայտնի կդառնամ, ապա կտեղափոխվեմ Ֆրանսիա, իսկ այնտեղ հայտնի դառնալուց հետո էլ կմեկնեմ ԱՄՆ: Միացյալ Նահանգներում էլ հայտնի կդառնամ, իսկ եթե այնտեղ հայտնի ես, ուրեմն ամբողջ աշխարհում ես հայտնի: Այդ ժամանակ գիտությունն այնքան զարգացած կլինի, որ Մարս թռնելը կլինի սովորական բան, և ես կլինեմ առաջին արտիստը, ով հյուրախաղերով մեկնում է Մարս կամ Պլուտոն, չէ՞ որ հայերն ամեն տեղ պետք է առաջինը լինեն: Իսկ եթե լուրջ, ապա ցանկանում եմ հասնել հնարավորինս մեծ հաջողությունների այս ասպարեզում: Ժամանակին մի աղջկա էի սիրահարված, հետո նա սկսեց հանդիպել մի տղայի հետ, ով, եթե չեմ սխալվում ենթասպա էր, ես էլ վշտի մեջ էի, սակայն ընկերոջս հայրն ասաց. «Հայկ ջան, չմտածես, դու քո գործում գեներալ ես դառնալու»: Իրականում այս վերջին երկու տարիների ընթացքում շատ բան է փոխվել իմ կյանքում, բայց մի բան կա, որ մնացել է անփոփոխ՝ մարդկանց ուրախացնելու, ժպիտ պարգևելու, հուզելու, ինչ-որ բան ասելու մեծ փափագս: Հուսամ հաջողությունը կուղեկցի ինձ: